b'\n_START_ARTICLE_\nClopot\n_START_PARAGRAPH_\nUn clopot este un obiect/instrument muzical idiofonic care este originar din Orientul Apropiat.\n_START_SECTION_\nIstoric\n_START_PARAGRAPH_\n\xc3\x8en Europa clopotul a ajuns prin anul 600 d.H. adus din Cartagina \xc3\xaen Italia de sud. Cel\xc8\x9bii, deseori c\xc4\x83lug\xc4\x83ri, au fost cei care au perfec\xc8\x9bionat \xc8\x99i r\xc4\x83sp\xc3\xa2ndit tehnica turn\xc4\x83rii clopotelor \xc3\xaen bronz \xc3\xaen Europa, \xc3\xaencep\xc3\xa2nd cu Italia. \xc3\x8en lucrarea sa Schedulae Diversarum Artium (ca. 1000 d.H.), c\xc4\x83lug\xc4\x83rul grec Theophilos Presbyter a descris tehnica turn\xc4\x83rii clopotelor \xc3\xaen bronz din acea perioad\xc4\x83. Conform acestor descrieri, clopotele de bronz din acea perioad\xc4\x83 erau de forma unui stup de albine tradi\xc8\x9bional cu g\xc4\x83uri rotunde sau triunghulare \xc3\xaen partea de sus. G\xc4\x83urile erau pentru ca sunetul s\xc4\x83 fie c\xc3\xa2t mai \xc3\xaensp\xc4\x83im\xc3\xa2nt\xc4\x83tor \xc8\x99i s\xc4\x83 fug\xc4\x83reasc\xc4\x83 duhurile rele. \xc3\x8en secolul al XIII-lea s-a descoperit o alt\xc4\x83 metod\xc4\x83 de a turna clopotele (mai apropiat\xc4\x83 de cea actual\xc4\x83), atunci schimb\xc3\xa2nduse \xc8\x99i forma, trec\xc3\xa2nduse la o form\xc4\x83 mai conic\xc4\x83, oarecum lungit\xc4\x83. \xc3\x8en secolul al XIV-lea, se trece la forma gotic\xc4\x83 care este \xc3\xaen mare parte cea folosit\xc4\x83 \xc8\x99i \xc3\xaen prezent. Un pioner \xc3\xaen dezvoltarea tehnicii turn\xc4\x83rii clopotelor a fost Gerard de Wou, care a turnat clopotele \xe2\x80\x9eMaria Gloriosa\xe2\x80\x9d de 11 tone._NEWLINE_Se crede c\xc4\x83 episcopul Paulin de Nola a fost cel care a introdus folosirea clopotelui \xc3\xaen biserica cre\xc8\x99tin\xc4\x83._NEWLINE_Clopotele, care pot fi de diferite m\xc4\x83rimi, se toarn\xc4\x83 de obicei din bronz, dar uneori sunt folosite \xc8\x99i alte materiale. Clopote mici sunt uneori f\xc4\x83cute din sticl\xc4\x83 sau ceramic\xc4\x83._NEWLINE_Sunetul se ob\xc8\x9bine fie prin lovirea limbii clopotelui de cup\xc4\x83, fie prin mi\xc8\x99carea clopotului \xc3\xaentreg. _NEWLINE_M\xc4\x83rimea clopotului nu este neap\xc4\x83rat \xc3\xaentr-o rela\xc8\x9bie propor\xc8\x9bional\xc4\x83 cu \xc3\xaen\xc4\x83l\xc8\x9bimea sunetului produs, dar ca principiu, dublarea greut\xc4\x83\xc8\x9bii clopotului va face ca clopotul s\xc4\x83 sune cu o ter\xc8\x9b\xc4\x83 mare mai jos. Un clopot tipic are o \xc3\xaen\xc4\x83l\xc8\x9bime egal\xc4\x83 cu 0,8 din diametrul deschiderii de jos, iar diametrul deschiderii de sus este 0,5 din diametrul deschiderii de jos, iar coroana este 0,2- 0,25 din diametrul deschiderii de jos._NEWLINE_Clopotele au fost folosite \xc3\xaen trecut pentru a anun\xc8\x9ba r\xc4\x83zboi, incendii, cium\xc4\x83 sau pentru a anun\xc8\x9ba victorii sau pace._NEWLINE_Studiul clopotelor se nume\xc8\x99te campanologie.'